
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 249 


28 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επαναπροσδιορισμός - επέκταση ορίων του κηρυγ¬ 
μένου αρχαιολογικού χώρου της Τροιζήνας. 1 

Χαρακτηρισμός ως ιστορικού διατηρητέου μνημείου 
και έργου τέχνης το κέλυφος του κτιρίου ιδιοκτη¬ 
σίας Γεωργίου θεοδωρόπουλου στη Νέα Φιγάλεια 

Ν. Ηλείας. 2 

Χαρακτηρισμός, I. Ναού , Ευαγγελιστή Λουκά, Δήμου 
Θηβαίων, Επαρχίας Θήβας, Ν. Βοιωτίας, ως μνη¬ 
μείου που χρήζει ειδικής κρατικής προστασίας 3 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Α1/Φ43/9395/646 (1) 

Επαναπροσδιορισμός - επέκταση ορίων του κηρυγμένου 
αρχαιολογικού χώρου της Τροιζήνας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα» 

2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Τις διατάξειςτου Κ.Ν. 5351/32 «Περί Αρχαιοτήτων». 

4. Τις διατάξειςτου Ν. 1127/81 (ΦΕΚ32/Α/1981) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 


5. Την ΥΠΠΟ/ΑΡΧ/Α1 /Φ02/58387/2942/1980 Υ.Α. (ΦΕΚ 
196/Β/26.2.80) περί χαρακτηρισμού της περιοχής της αρ¬ 
χαίας Τροιζήνας ως αρχ/κού χώρου και ιστορικού τόπου. 

6. Την ομόφωνη γνωμοδότηση του Τοπικού Συμβουλίου 
Μνημείων Στερεάς Ελλάδος, όπως διατυπώθηκε στην 
6/20.6.97 Συνεδρία του, αποφασίζουμε: 

Συμπληρώνουμε την ΥΠΠΟ/ΑΡΧ/Α1/Φ02/ 58387/2942/ 
1980 Υ.Α. (ΦΕΚ 196/Β/26.2.80), με την οποία κηρύχθηκε 
ως Αρχαιολογικός Χώρος και Ιστορικός Τόπος η περιοχή 
της αρχαίας Τροιζήνας, και επεκτείνουμε τα όριά του, 
προκειμένου να προστατευθούν στο σύνολό τους οι αρ¬ 
χαιότητες Κλασικών, Ελληνιστικών, Βυζαντινών και Μετα¬ 
βυζαντινών Χρόνων, που έχουν εντοπιστεί. Αναλυτικότε¬ 
ρα, εντός του κηρυσσόμενου αρχαιολογικού χώρου συ- 
μπεριλαμβάνονται αρχαία λείψανα και νεκροταφεία των 
Κλασικών, Ελληνιστικών, Βυζαντινών και Μεταβυζαντινών 
Χρόνων, τα οποία βρίσκονται στην ευρύτερη περιοχή γύ¬ 
ρω από την αρχαία πόλη της Τροιζήνας, το ιερό του Ιππο¬ 
λύτου Κλασικών Χρόνων και τον ναό της Επισκοπής του 
Δαμαλά. Το σύνολο του κηρυσσόμενου αρχαιολογικού 
χώρου, όπως φαίνεται στα συνημμένα αποσπάσματα 
χαρτών 1:5000, οριοθετείται από τα σημεία 17,18,19,20, 

21., 91, 92, 93 και 17. Τα ζεύγη συντεταγμένων που 

αντιστοιχούν στα ανωτέρω σημεία παρατίθενται στο συ¬ 
νημμένο πίνακα συντεταγμένων. 

Από τις διατάξεις της παρούσης απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΙΑΚΑΠΡΟΕΑΙΟΡ1ΣΗΟΕ ΟΡΙΟ! ΑΡΧ.ΧΟΡΟΝ ΤΡΟΙΖΒΜΑΕ 


ΙΒΗΕΙΟ 

81ΑΓΡΑΗΚΑ 

ο.χ. 

ΕΤΚ/ΚΒ 

ΕΤΚ/Κ8 

ΑΚΟΕΤΑΕΚ ΗΕΤΑΞΤ ΙΒΚΕΙ01 ΙΑΡΑΤΚΡΙΣΕΙΕ 

Αριθ. ΥΠΠΟ/ΔΙΛΑΠ/Γ/4185/9091 (2) 

Χαρακτηρισμός ως ιστορικού διατηρητέου μνημείου και 
έργου τέχνης το κέλυφος του κτιρίου ιδιοκτησίας Γε¬ 
ωργίου Θεοδωρόπουλου στη Νέα Φιγάλεια Ν. Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε μετοάρθρο32παρ.5τουΝ. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 
ζ) Το Π .Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ.Β'/ 
5.12.97) με την οποία τροποποιείται ήπαρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/τ.Β'/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής “Με εντολή Υπουργού” στους 
Γεν. Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 35/13.12.2001, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο και 
έργο τέχνης που χρειάζεται ειδική κρατική προστασία, 
σύμφωνα με τις διατάξεις του Ν. 1469/50 και 2039/92, το 
κέλυφος του κτιρίου ιδιοκτησίας Γεωργίου Θεοδωρό¬ 
πουλου στη Νέα Φιγάλεια Ν. Ηλείας, διότι αποτελεί αξιό¬ 
λογο και αντιπροσωπευτικό δείγμα της παραδοσιακής 
αρχιτεκτονικής του τόπου και είναι σημαντικό για τη με¬ 
λέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. ΥΠΠΟ/Γ ΔΑ/ΑΡΧ/Β1/Φ26/ΚΗΡ/64209/2115π.ε. (3) 

Χαρακτηρισμός, I. Ναού, Ευαγγελιστή Λουκά, Δήμου Θη¬ 
βαίων, Επαρχίας Θήβας, Ν. Βοιωτίας, ως μνημείου 
που χρήζει ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1. ΤηνΥ.Α. ΥΠ ΠΟ/ΓΝΟΣ/49095/30.10.1991 (ΦΕΚ987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γραμματέα, Ειδ. Γραμματέα, Προϊ¬ 
στάμενους Δ/νσεων, Τμημάτων και Γ ραφείων του ΥΠΠΟ. 

2. Το άρθρο 52 του Κ.Ν. 5351/32 «Περί Αρχαιοτήτων». 

3. Τον Ν. 1469/50 «Περίπροστασίας ειδικής κατηγορίας 
οικοδομημάτων κ.λπ.». 

4. Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδας όπως αυτή διατυπώθηκε 
στην 17/1.11.2001 Συνεδρία του: 

Χαρακτηρίζουμε τον Ιερό Ναό Ευαγγελιστή Λουκά, Δή¬ 
μου Θηβαίων, επαρχίας Θήβας, Ν. Βοιωτίας, ως μνημείο 
που χρήζει ειδικής κρατικής προστασίας, μαζί με τον πυ¬ 
λώνα της δυτικής πλευράς και το ενσωματωμένο σ’ αυτό 
κωδωνοστάσιο και με περιβάλλοντα χώρο τον περίβολο 
του παλαιού νεκροταφείου, εντός του οποίου περιλαμβά¬ 
νονται και τα νεώτερα (19ου και 20ου αί.) ταφικά μαρμά¬ 
ρινα μνημεία, μάρτυρες της ιστορίας της πόλης. 

Ο ναός είναι ιδιαίτερα αξιόλογο κτίσμα, του οποίου η 
παλαιότερη γραπτή μνεία ανάγεται στον 11ο αιώνα. 

Ο σημερινός ναός ανήκει στοντύποτου σύνθετου σταυ¬ 
ροειδούς εγγεγραμμένου με τις κεραίες του σταυρού κα¬ 
λυπτόμενες από ημικυλινδρικούς θόλαυς, ενώ τα γωνικά 
διαμερίσματα και τα παραβήματα καλύπτονται από σταυ¬ 
ροθόλια. Η τοιχοποιία του ναού έως περίπου τα δύο τρίτα 
του ύψους, είναι κατασκευασμένη σχεδόν εξ’ ολοκλήρου 
από μεγάλων διαστάσεων αρχαίους λιθόπλινθους και αρ¬ 
χιτεκτονικά μέλη σε δεύτερη χρήση. 

Η οικοδομική αυτή φάση ανήκει στα 1863. 

Στην κόγχη του βορείου τείχου της πρόθεσης έχει το¬ 
ποθετηθεί σε δεύτερη χρήση τμήμα μαρμάρινου επιστύ¬ 
λιου τέμπλου του 10ου -11ου αιών., ενώ ενσωματωμένη 
στο διακονικό σώζεται έως σήμερα μια μαρμάρινη σαρ¬ 
κοφάγος του 2ου μ.Χ. αιών., όπου πιστεύεται ότι τάφηκε 
ο ευαγγελιστής Λουκάς 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


